
PATVIRTINTA

Lietuvos Respublikos ūkio ministro

2003 m. birželio 30 d. įsakymu Nr. 4-262 

(Lietuvos Respublikos ūkio ministro

2004 m. birželio 10 d. įsakymo Nr.4-224
redakcija) 

ELEKTROS ENERGIJOS SUPIRKIMO IŠ BENDRŲ ŠILUMOS 

IR ELEKTROS ENERGIJOS GAMINTOJŲ TAISYKLĖS

I. BENDROSIOS NUOSTATOS

1. Elektros energijos supirkimo iš bendrų šilumos ir elektros energijos gamintojų taisyklės (toliau – Taisyklės) reglamentuoja elektros energijos, pagamintos termofikaciniu režimu kombinuoto elektros energijos ir šilumos gamybos ciklo elektrinėse, supirkimo apimčių kiekvieniems metams nustatymą bei šios elektros energijos supirkimo būdus.

2. Šios Taisyklės taikomos superkant elektros energiją, pagamintą termofikaciniu režimu kombinuoto elektros energijos ir šilumos gamybos ciklo elektrinėse (toliau – Elektrinė):

2.1. naudojančiose  biomasę ir (ar) biodujas, kai biomasė ir biodujos sudaro ne mažiau kaip 70 procentų kuro balanso ir Elektrinės nominalių elektros ir šilumos galių santykis ne mažesnis kaip 0,23; 

2.2. naudojančiose kitus energijos išteklius, kai šioje Elektrinėje termofikaciniu režimu pagaminta šiluma tiekiama į centralizuoto šilumos tiekimo tinklus, Elektrinės nominalių elektros ir šilumos galių santykis ne mažesnis kaip 0,45 ir bendras energijos gamybos efektyvumas (termofikaciniu režimu pagamintos energijos ir jos gamybai sunaudoto kuro santykis) ne mažesnis kaip 75 procentai.

3. Šių Taisyklių 2.1 punkte nustatyta sąlyga dėl nominalių elektros ir šilumos galių santykio netaikoma, kai leidimas plėtoti elektros energijos gamybos pajėgumą išduotas iki šių Taisyklių įsigaliojimo arba elektros energijos gamybos pajėgumai įrengiami panaudojant iki šių Taisyklių įsigaliojimo įrengtus garo katilus. Šių Taisyklių 2.2 punkte nustatytos sąlygos dėl nominalių elektros ir šilumos galių santykio bei energijos gamybos efektyvumo netaikomos, kai leidimas elektros energijos gamybos pajėgumams plėtoti išduotas iki šių Taisyklių įsigaliojimo. 


4. Tuo atveju, kai Elektrinėje yra keletas susietų skersiniais ryšiais  elektros energijos ir šilumos gamybos įrenginių (blokų), kurių dalis naudoja biomasę ir (ar) biodujas, o kita dalis – kitus energijos išteklius, kiekviena dalis  atskirai atitinka šiose Taisyklėse vartojamą sąvoką Elektrinė.

II. SUPERKAMOS ELEKTROS ENERGIJOS APIMČIŲ NUSTATYMAS

5. Superkama visa elektros energija, pagaminta šių Taisyklių 2.1 punkte nurodytose Elektrinėse.

6. Asmenys, gaminantys elektros energiją šių Taisyklių 2.2 punkte nurodytose Elektrinėse, kasmet iki einamųjų metų liepos 1 d. pateikia Ūkio ministerijai paraiškas nustatyti superkamos elektros energijos kiekį kitiems metams. Paraiškoje nurodoma:

6.1. Elektrinės projektinis elektrinis galingumas 

6.2. Elektrinės projektinis šiluminis galingumas 

6.3. numatomas patiekti ir (ar) parduoti į centralizuoto šilumos tiekimo tinklus metinis toje  Elektrinėje pagamintos šilumos energijos kiekis 

 (GWh), dėl kurio sudarytos pirkimo-pardavimo sutartys, ketinimų protokolai arba parengti kiti panašūs dokumentai;

6.4. pageidaujamas ateinančiais metais parduoti elektros energijos kiekis 

. Pageidaujamas parduoti elektros energijos kiekis negali būti didesnis negu skaičiuojamoji elektros energijos pardavimo apimtis, kuri lygi 

6.5. per pastaruosius trejus metus kasmet šioje Elektrinėje pagamintos ir į centralizuoto šilumos tiekimo tinklus patiektos ir (ar) parduotos šilumos kiekis;

6.6. per pastaruosius trejus metus kasmet šioje Elektrinėje pagamintos ir perdavimo ir (ar) skirstomiesiems elektros tinklams parduotos elektros energijos kiekis;

6.7. pastarųjų trejų metų Elektrinės energijos gamybos efektyvumo rodikliai.

7. Asmenys, planuojantys ateinančiais metais pradėti šių Taisyklių 2.2 punkte nurodytose Elektrinėse gaminti elektros energiją,  dėl superkamų elektros energijos apimčių nustatymo turi kreiptis einamaisiais metais šių Taisyklių 6 punkte nustatytais terminais ir tvarka, nurodydami paraiškoje konkretų elektros energijos gamybos pradžios laiką bei projektinį energijos gamybos efektyvumą ir pateikdami šių Taisyklių 6.1, 6.2, 6.3 ir 6.4 punktuose nustatytus duomenis.

8. Ūkio ministras, atsižvelgdamas į suminę skaičiuojamąją elektros energijos pardavimo apimtį

, praėjusių trejų metų faktinį elektros energijos tiekimą, elektros energijos poreikių prognozę ir Nacionalinės energetikos strategijos, patvirtintos Lietuvos Respublikos Seimo 2002 m. spalio 10 d. nutarimu Nr. IX-1130 „Dėl Nacionalinės energetikos strategijos patvirtinimo“ (Žin., 2002, Nr. 99-4397), 18 punkto nuostatą, kad 2015–2020 metais termofikacinėse elektrinėse turi būti gaminama nuo 35 procentų iki 45 procentų visos šalyje pagamintos elektros energijos, nustato elektros energijos, pagamintos šių Taisyklių 2.2 punkte nustatytuose įrenginiuose, metinį supirkimo mastą šalyje 

(GWh), taip pat šio masto prognozę dar dvejiems metams. Supirkimo mastas ir jo prognozė nustatomi remiantis prielaida, kad laikotarpiu iki Ignalinos atominės elektrinės pirmojo bloko sustabdymo 
2005 m. metinis elektros energijos, pagamintos termofikacinėse elektrinėse, prieaugis bus iki 35 GWh per metus, o sustabdžius Ignalinos atominės elektrinės pirmąjį bloką laikotarpiu nuo 2006 m. iki antrojo bloko sustabdymo 2010 m. – 100 GWh per metus.

9. Jei suminis pageidaujamas ateinančiais metais parduoti elektros energijos kiekis W neviršija ūkio ministro nustatyto supirkimo masto 

, tai šių Taisyklių 6 punkte nurodytiems asmenims nustatoma superkamos elektros energijos metinė apimtis, lygi jų pageidaujamam ateinančiais metais parduoti elektros energijos kiekiui:

10. Jei suminis pageidaujamas ateinančiais metais parduoti elektros energijos kiekis W  yra didesnis negu ūkio ministro nustatytas supirkimo mastas 

, tai šių Taisyklių 6 punkte nurodytiems asmenims superkamos elektros energijos metinė apimtis nustatoma pagal formules:

10.1.

10.2.

III. ELEKTROS ENERGIJOS SUPIRKIMO KAINA 

11. Elektros energija, pagaminta šių Taisyklių 2.1 punkte nurodytose Elektrinėse, iki ūkio ministro nustatomos valandinės elektros energijos prekybos su tiekėjais pradžios superkama Valstybinės kainų ir energetikos kontrolės komisijos 2002 m. vasario 11 d. nutarimu Nr. 7


 „Dėl viešuosius interesus atitinkančių paslaugų elektros energetikos sektoriuje kainų“ (Žin., 2002, Nr. 16-648) jėgainėms, kuriose elektros energija gaminama naudojant biokurą, patvirtintais tarifais. Perėjus prie valandinės elektros energijos prekybos su tiekėjais, iki 
2009 m. gruodžio 31 d. elektros energija, pagaminta šių Taisyklių 2.1 punkte nurodytose Elektrinėse, superkama sutartinėmis kainomis, kompensuojant šios energijos gamintojams skirtumą tarp pajamų lygio, apskaičiuoto pagal Valstybinės kainų ir energetikos kontrolės komisijos nustatytą tarifą, ir faktiškai gaunamų parduodant elektros energiją sutartinėmis kainomis pajamų. Pirkimo, kainų skirtumo apskaičiavimo ir kompensavimo taisyklės ir sąlygos ne vėliau kaip prieš tris mėnesius iki valandinės elektros energijos prekybos su tiekėjais pradžios nustatomos Įpareigojimų teikti viešuosius interesus atitinkančias paslaugas davimo taisyklėse, patvirtintose Lietuvos Respublikos ūkio ministro 2001 m. gruodžio 18 d. įsakymu Nr. 380 „Dėl teisės aktų, būtinų Lietuvos Respublikos elektros energetikos įstatymui įgyvendinti, patvirtinimo“ (Žin., 2001, Nr. 110-4010). Nuo 2010 metų šiose Elektrinėse pagamintos elektros energijos pirkimas skatinamas įvedant vadinamųjų „žaliųjų sertifikatų“ sistemą.

12. Elektros energija, pagaminta šių Taisyklių 2.2 punkte nurodytose Elektrinėse, iki ūkio ministro nustatomos valandinės elektros energijos prekybos su tiekėjais pradžios superkama Valstybinės kainų ir energetikos kontrolės komisijos nustatomais tarifais. Perėjus prie valandinės elektros energijos prekybos su tiekėjais, iki 2009 m. gruodžio 31 d. elektros energija, pagaminta šių Taisyklių 2.2 punkte nurodytose Elektrinėse, superkama sutartinėmis kainomis, kompensuojant šios energijos gamintojams skirtumą tarp pajamų lygio, apskaičiuoto pagal Valstybinės kainų ir energetikos kontrolės komisijos nustatytą tarifą, ir faktiškai gaunamų parduodant elektros energiją sutartinėmis kainomis pajamų. Pirkimo, kainų skirtumo apskaičiavimo ir kompensavimo taisyklės ir sąlygos ne vėliau kaip prieš tris mėnesius iki valandinės elektros energijos prekybos su tiekėjais pradžios nustatomos Įpareigojimų teikti viešuosius interesus atitinkančias paslaugas davimo taisyklėse, patvirtintose Lietuvos Respublikos ūkio ministro 2001 m. gruodžio 18 d. įsakymu Nr. 380. Šio punkto nuostatos taikomos superkant elektros energijos kiekį, neviršijant ūkio ministro nustatytų supirkimo apimčių.

13. Asmenys, gaminantys elektros energiją šių Taisyklių 2.1 punkte nurodytose Elektrinėse, kiekvieną mėnesį energetikos įmonei, superkančiai jų pagamintą elektros energiją, ūkio ministro 2004 m. kovo 31 d. įsakymu Nr. 4-95 „Dėl elektrinės kuro balanso formos patvirtinimo“ (Žin., 2004, Nr. 52-1754) nustatyta forma pateikia informaciją apie Elektrinės, kurioje pagaminta ši elektros energija, praeito mėnesio kuro balansą. Jeigu praeitą mėnesį biomasė ir biodujos sudarė mažiau kaip 70 procentų kuro balanso, patiekta elektros energija superkama sutartinėmis kainomis, kurios nustatomos gamintojų ir energetikos įmonės sudaromose elektros energijos pirkimo-pardavimo sutartyse. Pateiktos informacijos teisingumą kontroliuoja Valstybinė energetikos inspekcija prie Ūkio ministerijos. Nustačius, kad asmuo pateikė klaidingą informaciją apie praeito mėnesio ar ankstesnių laikotarpių kuro balansą, energetikos įmonė turi teisę iš asmens reikalauti padengti patirtus nuostolius ir 
12 mėnesių nuo pažeidimo nustatymo dienos energetikos įmonės toje Elektrinėje pagamintą elektros energiją superka sutartinėmis kainomis. 

